skip to main |
skip to sidebar
Taweṭṭuft d werğeğği
Jean de La Fontaine
Tasuqilt n Messaoudi Djaafar
Amacahu, Yef tweṭṭuft d werğeğği. Kra yekka unebdu bu-uchayli, taweṭṭuft la-tetteddu la-tettnadi, la-treffed la-tetteebbi, la-tgerrew la-tettawi ayen ar a-theggi i wussan n urgigi.
Ma d-werğeğği azehwani, kra yekka wass la-yekkat agumbri, la-iceṭṭeḥ la-yettYenni iman-is ddaw tili. Tikwal ma sdat-s ad d-teeddi tuḥrict n tweṭṭuft-nni, aeeqqa n yirden deg’mi, netta ad yesteemel ur tt-yeẓri, ur yessusum ad tt-ilaei, ur tt-yetteawan deg uṣubbu wala asali.
Asmi ay d-tewweḍ ccetwa, s usemmiḍ yesserkaben tawla, d waḍu yetthubbun si yal tama, d udfel iregglen tiwwura, taweṭṭuft-nni dYa tekna, Yer uxemmuj-is ay teččur d-tamečča. Nettat tuYal testufa; ala i yiḍes ay tt-tettara, yerna deg usu tezga teḥma. Ma d-werğeğği-nni ameedazu, yejjawenen deg unebdu zzhu, ur yufi s wayes ar a-yessedhu, takerciwt-is yecban amnitru, yerna asemmiḍ la deg-s yettazu.
Mi yebda llaẓ la-t-yettḍurru, yemmekta-d taxeddamt-nni n unebdu. DYa yenna deg yiman-is s usirem Yezzifen am ujgu: “Ḥeqqa tella tmexluqt-nni igan s yirden atmu”. Sakin yessuYel Yer tinna deg yeḍmee ṛeggu.
Mi yewweḍ lewhi lmeYreb, Yef tewwurt n lalla yesseqwreb. Taweṭṭuft mi d-teldi tawwurt tetteeğğeb. “Acu akk-a eni ay k-id-isrezfen Yur-i ay-imjeddeb ?! ΓileY werğin lliY deg wallaY-ik imğelleb !” Ay d-as tenna mi Yer-s tqerreb, ammar Yer ugensu ad d-iğelleb. DYa yenṭeq werğeğği umi ddunit texreb, yenna i tweṭṭuft s wawal icebbeḥ s lekteb: “ Ah a-nna taneemart, teswiḍ ddheb ! Aniwa werğin yurga a-kem yekseb ? ” Eedda taweṭṭuft Yer wawal n tidett tezreb:“ Ah, tuYaleḍ assa d-imqezzeb ! Amer twenneeḍ iḍelli aseḥseb, tali assa afus-ik si yal lxir ad d-yenqeb. Win deg uẓYal yecna u ddaw tili yeḥjeb, dulaqrar ad yecḍeḥ di ccetwa u deg usemmiḍ ad yeeteb”.
TuYal tweṭṭuft Yer way temlek, lafeY seg waḍu ad tehlek. Mi yesla werğeğği i tewwurt teṣṣerbek, tberreq tkerciwt-is zun s ujenwi teftek. Yeẓra wer yettaf yiwen ad t-isellek.
Tansa n tenfsut-ayyi
nno_Latn nno_Latn kab_Latn oci_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn